Записник од 30-тата Седница на Совет на Општина Берово

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 30-тата редовна седница на Советот на Општина Берово одржана на ден 29.01.2020 година во салата за состаноци на Општина Берово со почеток во 9:05 часот*.**

Седницата ја отвори и со неа раководеше Претседателот на Советот на Општина Берово, Јован Матеничарски.

Од вкупно 15 Советници на седницата присуствуваа 15 Советници и тоа: Јован Матеничарски, Славица Фурнаџиска, Предраг Монев, Драган Мустачки, Гоце Ружински, Даниела Кржовска, Благица Русковска, Фахрудин Мустафов, Емилија Пачемска, Јован Ковачовски, Герасим Гриовски, Горан Фидански Влатко Буровски и Александар Чамовски и Јованка Василевска Петрушева.

На седницата присуствуваа Градоначалникот на Општина Берово, Звонко Пекевски раководителот на одделението за општи и правни работи Анита Рунтевски, Раководителот на Одделението за човечки ресурси Емилија Ваканска и Соработникот за односи со јавност во Одделение за јавни дејности Биљана Каламадевска, а беше повикан за појаснување на одредени точки на дневен ред Раководителот на Одделението за локален економски развој, Ѓорѓи Пеовски.

Претседателот на Совет на Општина Берово, Јован Матеничарски, за работа на 30-тата Седница на Совет го предложи следниот:

**ПРЕДЛОГ ДНЕВЕН РЕД**

1. Усвојување на Записник од 28-та Седница на Совет на Општина Берово;
2. Усвојување на Записник од 29-тата Седница на Совет на Општина Берово;
3. Предлог ОДЛУКА за утврдување на вредноста на бодот за пресметување на платите на административните службеници во Општина Берово 2020 година;
4. Предлог О Д Л У К А за определување на местата и условите за истакнување на изборни плакати за 2020 година;
5. Предлог Одлука за утврдување на приоритетни проекти по Закон за задолжување на Република Македонија со заем кај Европската инвестициона банка;
6. Предлог О Д Л У К А за давање согласност и овластување за измирување односно пренасочување на средства од буџетската сметка на Општина Берово;
7. Предлог О Д Л У К А за давање согласност и овластување за потпишување на Договор/и за грант, согласно Договор за финансирање serapis број 2008-0446;
8. Предлог О Д Л У К А за утврдување на приоритет за учество и користење на средства од Програмата за управување на водите за 2020 година, дел III точка 1 алинеја 1 за „Изградба на нови и одржување и унапредување постојни јавни водоснабдителни објекти„;
9. Предлог О Д Л У К А за сопствено учество и одобрување на финансиски средства на Општина Берово во реализација на проектот „Реконструкција на водоводна линија на ул. Даме Груев во Берово“ - oпштина Берово;
10. Предлог О Д Л У К А за сопствено учество и одобрување на финансиски средства на Општина Берово во реализација на проектот “Канализациона мрежа за населено место с.Русиново - Општина Берово”;
11. Предлог О Д Л У К А за утврдување на приоритет за учество и користење на средства за реализација на проектот “Изработка на техничка документација за канализациска мрежа и пречистителна станица во во с.Ратево” - Општина Берово;
12. Предлог О Д Л У К А за сопствено учество и одобрување на финансиски средства како и утврдување на приоритетен проект за изработка на техничка документација за изградба на канализациони системи за одведување на отпадни води во Ромска населба и ул. “Пролетерски Бригади” во градот Берово;
13. Предлог Одлука за сопствено учество и одобрување на финансиски средства како и утврдување на приоритетен проект за изградба на колектор за фекална канализација за с.Будинарци;
14. Предлог О Д Л У К А за критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово;
15. Предлог Годишна Програма за располагање на градежно земјиште сопственост на РСМ на подрачјето на Општина Берово за 2020 година;
16. Одлука за прифаќање на иницијативата за отпочнување на постапка за ЛУПД - БИЛЈАНА КОЦЕВСКА Скопје;
17. ОДЛУКА за Усогласување за легализација за КП 237 КО Берово - Фиданчо Неделковски Берово;
18. Дополнување на Програмата за комунални дејности на Општина Берово за 2020 година;
19. Извештајот за реализација на Програмата за изградба, реконструкција, одржување и заштита на локални патишта и улици во општина Берово за 2019 година;
20. Годишен Извештај за давање на информации од јавен карактер на Општина Берово за период од 01.01.2019 година до 31.12.2019 година;
21. Статут на ООУ “Никола Петров Русински” с.Русиново, Берово;
22. Статут на ООУ “Дедо Иљо Малешевски” Берово;
23. Извештај за работа на Дом на културата “Димитар Беровски” Берово за 2019 година;
24. Предлог Годишна програма за работа на Домот на културата “Димитар Беровски” Берово за 2020 година;
25. Измена и дополнување на Годишен План за вработување за 2020 година на Домот на културата “Димитар Беровски” Берово;
26. Одлука за висината на цената за арматура за цокла на ЈПКР “Услуга” Берово;
27. Одлука за собирање на смет во с.Ратево на ЈПКР “Услуга” Берово;
28. Барања од институции и граѓани;
29. Советнички иницијативи и прашања.

Претседателот на Совет на Општина Берово, отвори расправа по предложениот дневен ред. За збор се јави Градоначалникот Пекевски, кој предложи дневниот ред да биде дополнет за точките:

1. Предлог О Д Л У К А за утврдување на вредноста на бодот за пресметување на платите на давателите на јавни услуги вработени во ОЈУДГ “23 Август” Берово и на директорот за 2020 година;
2. Предлог О Д Л У К А за утврдување на вредноста на бодот за пресметување на платите на административните службеници во ОЈУДГ “23 Август” Берово за 2020 година;
3. Дополнување на П Р О Г Р А М А (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2020 година

Претседателот на Совет на Општина Берово, предложи точките на дневен ред кој се предлог за дополнување од Градоначалникот, да бидат во дневниот ред пред точката Барања од институции и граѓани.

Претседателот го стави на гласање, предлогот на Градоначалникот за проширување на дневниот ред и со **15 гласа ЗА, нема советници кои гласале ПРОТИВ, нема ВОЗДРЖАНИ** Советници е прифатено проширување на дневниот ред за предлозите на Градоначалникот. Потоа го даде целокупниот дневен ред на гласање и со **15 гласа ЗА, НЕМА Советници кои гласале ПРОТИВ, нема ВОЗДРЖАНИ Советници**, за работа на 30-тата Седница на Совет на Општина Берово е усвоен следниот :

Дневен ред

1. ***Усвојување на Записник од 28-та Седница на Совет на Општина Берово;***

Претседателот на Совет, отвори расправа по предложената точка и бидејќи никој не се јави за дискусија, пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоен *Записник од 28-та Седница на Совет на Општина Берово.*

1. ***Усвојување на Записник од 29-тата Седница на Совет на Општина Берово;***

Претседателот на Совет, отвори расправа по предложената точка и бидејќи никој не се јави за дискусија, пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоен *Записник од 29-та Седница на Совет на Општина Берово.*

1. ***Предлог ОДЛУКА за утврдување на вредноста на бодот за пресметување на платите на административните службеници во Општина Берово 2020 година;***

Претседателот на Совет, отвори расправа по предложената точка, за збор се јави Градоначалникот, појаснувајќи ја точката на дневен ред и истакнувајќи дека согласно новините покачена е вредноста на бодот на административните службеници на централно ниво и оваа одлука следува согласно новината. Бидејќи никој друг не се јави за дискусија, пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *ОДЛУКА за утврдување на вредноста на бодот за пресметување на платите на административните службеници во Општина Берово 2020 година.*

1. ***Предлог О Д Л У К А за определување на местата и условите за истакнување на изборни плакати за 2020 година;***

Претседателот на Совет, отвори расправа по предложената точка, за збор се јави Градоначалникот, кој образложи дека секогаш кога се распишуваат избори, согласно Изборниот законик, треба да се предвидат места за истакнување на изборни плакати. Основни места, како што појасни Градоначалникот се јавните површини а на останатите во договор со сопствениците се утврдуваат цените. Никој друг не се јави за дискусија, пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за определување на местата и условите за истакнување на изборни плакати за 2020 година*.

1. ***Предлог Одлука за утврдување на приоритетни проекти по Закон за задолжување на Република Македонија со заем кај Европската инвестициона банка;***

Претседателот на Совет, отвори расправа по предложената точка и самиот истакнува дека во одлуката е испуштено Република Северна Македонија, на што присутниот Раководител на Одделението за ЛЕР при Општина Берово, Ѓорѓи Пеовски, појаснува дека не е испуштено туки дека законот е донесен во 2011 година и така гласи. Претседателот Матеничарски, му даде збор на Пеовски, да ја образложи точката на дневен ред. Пеовски истакна дека на општините им се доделуваат средства двојно средства од претходната одлука , но намалена за средствата кои се искористени претходно. Проектанската цена за водовод во с. Владимирово и пречистителна станица во с. Двориште е околу 500.000,00 евра, што се поколопува со преостаната сума. Така, појаснува тој се ослободуваме од нашето учество и максимално ќе се искористат средствата. За збор се јавува Градоначалникот, кој дообјаснува дека во овој советнички мандат биле утврдени два проекта: Беровско езеро и цевковод во с. Двориште, сега предлагаме нови два инвестициони проекти, а обврска имаме до 31 март да ги доставиме и затоа е потребна одлуката. За збор се јави и Советничката Славица Фурнаџиска, која прашува дали постои некоја селекција или таа сума е утврдена. На ова Раководителот на ЛЕР, појаснува дека според тоа што е определена сумата, треба да бидат предложени проекти кои се во висина на таа сума, наша цел е да ги исполниме техничките спецификации, а една од обврските е измена на претходните одлуки затоа што водоводот во с. Владимирово не е вметнато во одлуката од 2011 година, а добро е да биде вметнато како приоритетен проект од страна на советот. За збор се јавува Градоначалникот, кој појаснува дека со донесувањето на одлуката, заклучуваме дека тие проекти ке бидат. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Одлука за утврдување на приоритетни проекти по Закон за задолжување на Република Македонија со заем кај Европската инвестициона банка.*

1. ***Предлог О Д Л У К А за давање согласност и овластување за измирување односно пренасочување на средства од буџетската сметка на Општина Берово;***

Претседателот на Совет, отвори расправа по предложената точка и му даде збор на Раководителот на ЛЕР да ја образложи. Раководителот Пеовски образложи дека оваа одлука е дел од пакетот на задолжителна документација ако општината не ги реализира проектите од сметката на општината треба да се вратат сретствата и е согласно законодавството на европска банка. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за давање согласност и овластување за измирување односно пренасочување на средства од буџетската сметка на Општина Берово.*

1. ***Предлог О Д Л У К А за давање согласност и овластување за потпишување на Договор/и за грант, согласно Договор за финансирање serapis број 2008-0446;***

Претседателот на Совет, отвори расправа по предложената точка и му даде збор на Раководителот на ЛЕР да ја образложи. Раководителот Пеовски образложи дека и ова е дел од пакетот документација, со која советот го овластува Градоначалникот да потпишува документи и да го потпише договорот и е дел ос пакетот како правна процедура. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за давање согласност и овластување за потпишување на Договор/и за грант, согласно Договор за финансирање serapis број 2008-0446.*

1. ***Предлог О Д Л У К А за утврдување на приоритет за учество и користење на средства од Програмата за управување на водите за 2020 година, дел III точка 1 алинеја 1 за „Изградба на нови и одржување и унапредување постојни јавни водоснабдителни објекти„;***

Претседателот отвори дискусија по предложената точка, за збор се јави Градоначалникот, кој истакна дека преку фонд за води е и лани аплицирано но не сме избрании сега предлагаме доколку ни го одобрат и ние да учествуваме со 40 % да се замени азбестот со ПВЦ за водоводна мрежа. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за утврдување на приоритет за учество и користење на средства од Програмата за управување на водите за 2020 година, дел III точка 1 алинеја 1 за „Изградба на нови и одржување и унапредување постојни јавни водоснабдителни објекти.*

1. ***Предлог О Д Л У К А за сопствено учество и одобрување на финансиски средства на Општина Берово во реализација на проектот „Реконструкција на водоводна линија на ул. Даме Груев во Берово“ - oпштина Берово;***

Претседателот отвори дискусија по предложената точка, за збор се јави Градоначалникот, кој истакна дека оваа точката е поврзана со претхподната и има утврдено листа на бодови и мора да се внесе учество од општината за да бидеме комплетни во селекцијата. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за сопствено учество и одобрување на финансиски средства на Општина Берово во реализација на проектот „Реконструкција на водоводна линија на ул. Даме Груев во Берово“ - oпштина Берово.*

1. ***Предлог О Д Л У К А за сопствено учество и одобрување на финансиски средства на Општина Берово во реализација на проектот “Канализациона мрежа за населено место с.Русиново - Општина Берово”;***

Претседателот отвори дискусија по предложената точка, за збор се јави Градоначалникот, кој истакна дека оваа одлука се однесува на дел од документацијата во врска со распишаниот повик од биро за регионален развој, последен рок е до 31 јануари да аплицираме Канализациона мрежа за населено место с.Русиново. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена О Д Л У К А за сопствено учество и одобрување на финансиски средства на Општина Берово во реализација на проектот “Канализациона мрежа за населено место с.Русиново - Општина Берово.

1. ***Предлог О Д Л У К А за утврдување на приоритет за учество и користење на средства за реализација на проектот “Изработка на техничка документација за канализациска мрежа и пречистителна станица во во с.Ратево” - Општина Берово;***

Претседателот отвори дискусија по предложената точка, за збор се јави Градоначалникот, кој истакна дека и овој проект е преку бирото за регионален развој, преку повик за развој на села за специфични подрачја и е потребно истакнување приоритет. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за утврдување на приоритет за учество и користење на средства за реализација на проектот “Изработка на техничка документација за канализациска мрежа и пречистителна станица во во с.Ратево” - Општина Берово.*

1. ***Предлог О Д Л У К А за сопствено учество и одобрување на финансиски средства како и утврдување на приоритетен проект за изработка на техничка документација за изградба на канализациони системи за одведување на отпадни води во Ромска населба и ул. “Пролетерски Бригади” во градот Берово;***

Претседателот на Совет отвори расправа по предложената точка, Градоначалникот ја појасни точката на дневен ред, кажувајќи дека станува збор за техничка документација преку Министерство за животна средина и просторно планирање во ромското маало на ул.,,Прохор Пчињски”. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за сопствено учество и одобрување на финансиски средства како и утврдување на приоритетен проект за изработка на техничка документација за изградба на канализациони системи за одведување на отпадни води во Ромска населба и ул. “Пролетерски Бригади” во градот Берово.*

1. ***Предлог Одлука за сопствено учество и одобрување на финансиски средства како и утврдување на приоритетен проект за изградба на колектор за фекална канализација за с.Будинарци;***

Претседателот на Совет отвори расправа по предложената точка, Градоначалникот ја појасни точката на дневен ред, кажувајќи дека станува збор за распишаниот повик за техничка документација и одлуката се однесва за фекална канализација во с. Будинарци. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Одлука за сопствено учество и одобрување на финансиски средства како и утврдување на приоритетен проект за изградба на колектор за фекална канализација за с.Будинарци.*

1. ***Предлог О Д Л У К А за критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово;***

Претседателот на Совет отвори расправа по предложената точка, за збор се јави Советничката Славица Фурнаџиска, која истакнува дека измените се однесуваат во делот на преамбулата со цел да не се ставаме во позиција да зависиме од изборите. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово.*

1. ***Предлог Годишна Програма за располагање на градежно земјиште сопственост на РСМ на подрачјето на Општина Берово за 2020 година;***

Претседателот на Совет отвори расправа по предложената точка, кој појаснува дека е разгледана програмата на комисија и нема други промени освен името Република Севрна Македонија. Пристапено е кон гласање и со **9 гласа ЗА 6 Советници кои гласале ПРОТИВ, НЕМА ВОЗДРЖАНИ Советници** е усвоена *Годишна Програма за располагање на градежно земјиште сопственост на РСМ на подрачјето на Општина Берово за 2020 година*.

1. ***Одлука за прифаќање на иницијативата за отпочнување на постапка за ЛУПД - БИЛЈАНА КОЦЕВСКА Скопје;***

Претседателот на Совет отвори расправа по предложената точка, бидејќи никој не се јави за дискусија, пристапено е кон гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Одлука за прифаќање на иницијативата за отпочнување на постапка за ЛУПД - БИЛЈАНА КОЦЕВСКА Скопје.*

1. ***ОДЛУКА за Усогласување за легализација за КП 237 КО Берово - Фиданчо Неделковски Берово;***

Претседателот на Совет отвори расправа по предложената точка и истакна дека е направена техничка грешка во член 1 да стои 237 како во преамбулата. Одлуката со измената во член 1, е дадена на гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *ОДЛУКА за Усогласување за легализација за КП 237 КО Берово - Фиданчо Неделковски Берово.*

1. ***Дополнување на Програмата за комунални дејности на Општина Берово за 2020 година;***

Претседателот на Совет отвори расправа по предложената точка и истакна дека на комисија не е разгледана, пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоено *Дополнување на Програмата за комунални дејности на Општина Берово за 2020 година.*

1. ***Извештајот за реализација на Програмата за изградба, реконструкција, одржување и заштита на локални патишта и улици во општина Берово за 2019 година;***

Претседателот на Совет отвори расправа по предложената точка и истакна дека извештајот е гласан, но даден е на повторно гласање заради техничка грешка. Претседателот го стави на гласање извештајот. Со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоен *Извештајот за реализација на Програмата за изградба, реконструкција, одржување и заштита на локални патишта и улици во општина Берово за 2019 година.*

1. ***Годишен Извештај за давање на информации од јавен карактер на Општина Берово за период од 01.01.2019 година до 31.12.2019 година;***

Претседателот на Совет отвори расправа по предложената точка, Соработникот за односи со јавност појасни дека извештајот согласно закон и статут е обврска да биде гласан од страна на Советот. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоен *Годишен Извештај за давање на информации од јавен карактер на Општина Берово за период од 01.01.2019 година до 31.12.2019 година.*

1. ***Статут на ООУ “Никола Петров Русински” с.Русиново, Берово;***

Претседателот на Совет отвори расправа по предложената точка, за збор се јави Советничката Јованка Василевска Петрушева која истакна дека точката е разгледана на комисија за јавни дејности и измената се однесува само на името на државата со додавање на Северна и дека новина е што до сега статутот го донесувал училишен одобор а од сега е потребно да оди на совет. За збор се јави Советникот Драган Мустачки, кој од името на Советничката група на ВМРО ДПМНЕ при Советот на Општина Берово истакна иницијатива за до следната седница на Совет, Директорите на ООУ,,Дедо Иљо Малешевски” и ООУ,,Никола Петров Русински”, да достават пимено известување од кој датум се користат новите печати и во прилог на Известувањето да достават:

* Согласноста од Министерство за образование и наука за користење на печатите;
* Одлука од училишниот одбор за користење на печатите и
* Примерок од решението со кое се дава овластување на секретарот да ги користи печатите. На ова се надоврза Претседателот, кој се обрати кон службите да се задолжат двете основни училишта да достават известувања и согласности за користење на печатите за следна седница на совет. Пристапено е кон гласање на 21 точка на дневен ред и со **9 гласа ЗА, НЕМА Советници кои гласале ПРОТИВ, 6 ВОЗДРЖАНИ Советници** е усвоен *Статут на ООУ “Никола Петров Русински” с.Русиново, Берово.*

1. ***Статут на ООУ “Дедо Иљо Малешевски” Берово;***

Претседателот на Совет отвори расправа по предложената точка, претходно е дискутирано по оваа точка на дневен ред. Со **9 гласа ЗА, НЕМА Советници кои гласале ПРОТИВ, 6 ВОЗДРЖАНИ Советници** е усвоен *Статут на ООУ “Дедо Иљо Малешевски” Берово.*

1. ***Извештај за работа на Дом на културата “Димитар Беровски” Берово за 2019 година;***

Претседателот на Совет отвори расправа по предложената точка, за збор се јави Советничката Јованка Василевска Петрушева која истакна дека точката е разгледана на комисија, комисијата нема забелешки и предлага да се усвои. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоен *Извештај за работа на Дом на културата “Димитар Беровски” Берово за 2019 година.*

1. ***Предлог Годишна програма за работа на Домот на културата “Димитар Беровски” Берово за 2020 година;***

Претседателот на Совет отвори расправа по предложената точка, за збор се јави Советничката Јованка Василевска Петрушева која истакна дека точката е разгледана на комисија, комисијата нема забелешки и предлага да се усвои. Пристапено е кон гласање и со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Годишна програма за работа на Домот на културата “Димитар Беровски” Берово за 2020 година.*

1. ***Измена и дополнување на Годишен План за вработување за 2020 година на Домот на културата “Димитар Беровски” Берово;***

Претседателот на Совет отвори расправа по предложената точка, за збор се јави Советничката Јованка Василевска Петрушева која истакна дека точката е разгледана на комисија, комисијата нема забелешки и предлага да се усвои. За збор се јави Советничката Славица Фурнаџиска, која истакнува дека претходната година во домот се вработени 2 ца нови работници, оваа година се планира уште нови 5 и може да се очекува подобра културна програма од домот на културата. Со **9 гласа ЗА, НЕМА Советници кои гласале ПРОТИВ, 6 ВОЗДРЖАНИ Советници** се усвоени Измени и дополнувања на Годишен План за вработување за 2020 година на Домот на културата “Димитар Беровски” Берово.

1. ***Одлука за висината на цената за арматура за цокла на ЈПКР “Услуга” Берово;***

Претседателот на Совет отвори расправа по предложената точка, бидејќи никој не се јави за дискусија, пристапено е кон гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Одлука за висината на цената за арматура за цокла на ЈПКР “Услуга” Берово.*

1. ***Одлука за собирање на смет во с.Ратево на ЈПКР “Услуга” Берово;***

Претседателот на Совет отвори расправа по предложената точка, бидејќи никој не се јави за дискусија, пристапено е кон гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Одлука за собирање на смет во с.Ратево на ЈПКР “Услуга” Берово.*

1. ***Предлог О Д Л У К А за утврдување на вредноста на бодот за пресметување на платите на давателите на јавни услуги вработени во ОЈУДГ “23 Август” Берово и на директорот за 2020 година;***

Претседателот на Совет отвори расправа по предложената точка, бидејќи никој не се јави за дискусија, пристапено е кон гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *О Д Л У К А за утврдување на вредноста на бодот за пресметување на платите на давателите на јавни услуги вработени во ОЈУДГ “23 Август” Берово и на директорот за 2020 година.*

1. ***Предлог О Д Л У К А за утврдување на вредноста на бодот за пресметување на платите на административните службеници во ОЈУДГ “23 Август” Берово за 2020 година;***

Претседателот на Совет отвори расправа по предложената точка, бидејќи никој не се јави за дискусија, пристапено е кон гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена О Д Л У К А за утврдување на вредноста на бодот за пресметување на платите на административните службеници во ОЈУДГ “23 Август” Берово за 2020 година.

1. ***Дополнување на П Р О Г Р А М А (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2020 година;***

Претседателот на Совет отвори расправа по предложената точка, Градоначалникот ја појасни точката на дневен ред, истакнувајќи дека промената е иницирана при тендерирањето на ул.,,прохор Пчињски” , останале средства за кои е поднесено барање истите да бидат искористени за пешачка патека до фамилија Дестановски, кои средства бараме да бидат искористени во оваа Буџетска година. Со **15 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоено 30. Дополнување на П Р О Г Р А М А (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2020 година.

1. ***Барања од институции и граѓани;***

* На барање од Зоранчо Пармачки, Советот донесе Р Е Ш Е Н И Е за доделување на 20.000,00 од Буџетот на Општина Берово за 2020 година
* На барање од Марјан Младеновски, Советот донесе Р Е Ш Е Н И Е за доделување на 10.000,00 од Буџетот на Општина Берово за 2020 година
* На барање од Филип Дракалски, Советот донесе Р Е Ш Е Н И Е за доделување на 20.000,00 од Буџетот на Општина Берово за 2020 година
* На барање од Даниела Алексовска, Советот донесе Р Е Ш Е Н И Е за доделување на 10.000,00 од Буџетот на Општина Берово за 2020 година
* На барање од Васко Мамучевски, советот донесе заклучок Васко Мамучевски да достави за наредна седница на Совет, Програма за учество на натпревари во 2020 година, со потребни средства за истите, да се видат колкави се трошоците, како би можеле да бидат предвидени во Програмата за развој на спорт и спортско рекреативни активности на Oпштина Берово за 2020 година
* На барање од Натка Раденова, Советот донесе заклучок Барањето од лицето да биде дополнето, по кој основ бара еднократна парична помош и во склоп на истото да биде доставен соодветен доказ/ потврда дека лицето го исполнува условот .
* На барање од Сашо Симевски, Советот донесе заклучок, Согласно Законот за користење и располагање со стварите во државна сопственост и со стварите во општинска сопственост („Службен весник на Република Македонија“ бр. 78/15, 106/15, 153/15, 190/16, 21/18 и „Службен весник на Република Северна Македонија“ бр. 101/19 и 275/19), е точно опишана постапката и начинот на давање под закуп на простории во општинска сопственост. Советот на Општина Берово не може да влијае во начинот на постапката и определувањето на цените за издавање на општинските простори под закуп, ниту пак има надлежност да ја преотстапи просторијата без надмост, од причина што барателот ќе осварува економска корист од истата.

1. ***Советнички иницијативи и прашања.***

На 30-тата Седница на Совет е покрената иницијатива од Советникот Драган Мустачки, а во името на Советничката група од ВМРО-ДПМНЕ до Директорот на ООУ,,Никола Петров Русински”- с. Русиново Берово и Директорот на ООУ,,Дедо Иљо Малешевски”- Берово за доставување за следната седница на Совет писмено Известување од Директорите на училиштата, од кој датум се користат новите печати и во прилог на Известувањето да достават:

-Согласноста од Министерство за образование и наука за користење на печатите;

-одлука од училишниот одбор за користење на печатите и

- примерок од решението со кое се дава овластување на секретарот да ги користи печатите.

Дневниот ред беше исцрпен , Седницата заврши во 11:00 часот

Усвоен со

Бр.09-1032/1

12.03.2020 година

Берово

*Записничар, Претседател на Совет,*

*Биљана Каламадевска Јован Матеничарски*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*